I Bergen kunstmuseum finnes en tegning av samme motiv, her har Dahl skrevet på baksiden: «Malet 1818 til H.H. Prinds Christian til Danmark. Det første Maleri i Dresden». Dahl hadde fått inspirasjon til motivet da han reiste fra Danmark til Tyskland og skrev i dagboken sin at en storm hadde kommet overraskende. Han var blitt sjøsyk i løpet av den åtte dager lange overfarten og fortalte at været ikke roet seg før skipet nærmet seg Rügen.